
SPRENDIMAS
DĖL VALSTYBINĖS REIKŠMĖS KRAŠTO KELIO NR. 130 KAUNAS–PRIENAI–ALYTUS RUOŽO NUO 11,60 IKI 31,10 KM REKONSTRAVIMO SPECIALIOJO PLANO
PATVIRTINIMO

2018 m. gegužės 31 d. Nr. T3-133
Prienai

[bookmark: _GoBack]Vadovaudamasi Lietuvos Respublikos vietos savivaldos įstatymo 16 straipsnio 3 dalies 8 punktu, Lietuvos Respublikos teritorijų planavimo įstatymo 22 straipsnio 2 dalimi, 28 straipsnio 9 dalimi, Susisiekimo komunikacijų inžinerinės infrastruktūros vystymo planų rengimo taisyklių, patvirtintų Lietuvos Respublikos susisiekimo ministro ir Lietuvos Respublikos aplinkos ministro 2006 m. lapkričio 24 d. įsakymu Nr. 3-453/D1-549 ,,Dėl Susisiekimo komunikacijų inžinerinės infrastruktūros vystymo planų rengimo taisyklių patvirtinimo“, 26.2 papunkčiu, atsižvelgdama į UAB ,,Kelprojektas“ 2018-05-08 raštą Nr. SR18-00941 ir Valstybinės teritorijų planavimo ir statybos inspekcijos prie Aplinkos ministerijos Kauno teritorijų planavimo ir statybos valstybinės priežiūros departamento 2018-04-27 teritorijų planavimo dokumento patikrinimo aktą Nr. TP1-23-(15.4), Prienų rajono savivaldybės taryba nusprendžia:
1.	Patvirtinti Valstybinės reikšmės krašto kelio Nr. 130 Kaunas–Prienai–Alytus ruožo nuo 11,60 iki 31,10 km rekonstravimo specialųjį planą (pridedama);
2.	Nustatyti, kad šis specialusis planas yra neatskiriama Prienų rajono savivaldybės teritorijos bendrojo plano sudėtinė dalis.
Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

